

**REPUBLIKA HRVATSKA**

**VARAŽDINSKA ŽUPANIJA**

**OPĆINA SVETI ILIJA**

**Općinsko vijeće**

KLASA: 363-02/18-03/02-05

URBROJ: 2186/08-18-01

Sveti Ilija, 30.01.2018.

Na temelju članka 2., članka 3., članka 4. stavak 4. i članka 11. Zakona o komunalnom gospodarstvu („Narodne novine“ broj 36/95, 70/97, 128/99, 57/00, 192/00, 59/01, 26/03, 82/04,110/04, 178/04, 38/09, 79/09, 153/09, 49/11, 84/11, 90/11, 144/12, 94/13, 153/13, 147/14 i 36/15), članka 7. stavak 3. Zakona o koncesijama („Narodne novine“ broj 69/17) i članka 30. Statuta Općine Sveti Ilija („Službeni vjesnik Varaždinske županije“, broj 25/13, 48/13 i 11/17), Općinsko vijeće Općine Sveti Ilija na svojoj 05. sjednici 30.01.2018. donosi

**Odluku**

**o komunalnim djelatnostima koje se mogu obavljati na temelju koncesija**

**Članak 1.**

Komunalna djelatnost koja će se na području Općine Sveti Ilija obavljati dodjeljivanjem koncesije je:

1. Obavljanje dimnjačarskih poslova.

**Članak 2.**

Komunalna djelatnost obavljanja dimnjačarskih poslova podrazumijeva obvezu čišćenja i kontrolu dimovodnih objekata i uređaja za loženje.

**Članak 3.**

Koncesija za obavljanje dimnjačarskih poslova daje se na vrijeme od 5 (pet) godina. Općinsko vijeće Općine Sveti Ilija utvrđuje da će se pripremne radnje i postupak davanja koncesija provoditi sukladno odredbama Zakona o koncesijama i Zakona o komunalnom gospodarstvu.

**Članak 4.**

Ovom Odlukom utvrđuje se da će kriterij za odabir najpovoljnije ponude za dodjelu koncesije biti ekonomski najpovoljnija ponuda uzimajući u obzir:

* kvalitetu usluge i
* sposobnost ponuditelja za dugoročnu održivost razvoja za vrijeme trajanja koncesije i za kvalitetno ostvarivanje koncesije i drugih kriterija propisanih Zakonom o koncesijama.

**Članak 5.**

Odluku o odabiru najpovoljnijeg ponuditelja kojem će se dodijeliti koncesija donosi Općinsko vijeće Općine Sveti Ilija na prijedlog stručnog povjerenstva kojeg imenuje Općinski načelnik Općine Sveti Ilija.

**Članak 6.**

Ugovori o koncesiji za obavljanje komunalne djelatnosti sklopljeni prije stupanja na snagu ove Odluke, ostaju na snazi do isteka ugovornog roka ili do raskida istih.

**Članak 7.**

Stupanjem na snagu ove Odluke prestaje važiti Odluka Općinskog vijeća o određivanju komunalnih djelatnosti koje se mogu obavljati na temelju koncesije, te uvjetima i mjerilima za provedbu postupka davanja koncesije na području Općine Sveti Ilija KLASA: 363-05/05-01/01, URBROJ: 2186/08-05-01/01 objavljena u „Službenom vjesniku Varaždinske županije“ broj 17/05.

**Članak 8.**

Ova Odluka stupa na snagu osmi dan od objave u „Službenom vjesniku Varaždinske županije“.

Predsjednik Općinskog vijeća

Zdravko Ostroški, dipl. ing.